
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1163 

18 Ιουνίου 2015 


ΑΠΟΦΑΣΕΙ Σ 

Αριθμ. Οικ 3763/111 

Όροι και προϋποθέσεις για τη χορήγηση έγκρισης τύ¬ 
που οχημάτων Ειδικής Χρήσης-Ειδικού Σκοπού και 
διαδικασία ταξινόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις των άρθρων 2, 20, 53, 84, 87 του 
Ν. 2696/1999 με τον οποίο κυρώθηκε ο Κώδικας Οδικής 
Κυκλοφορίας (ΦΕΚ 57/Α'/23.3.99) όπως ισχύει. 

2. Τις διατάξεις του άρθρου 90 του «Κώδικα νομοθεσί¬ 
ας για την κυβέρνηση και τα κυβερνητικά όργανα» που 
κυρώθηκε με το άρθρο πρώτο του Π.δ. 63/05 (ΦΕΚ 98 Α'). 

3. Το Π.δ. 24/2015 (ΦΕΚ Α' 20) «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων». 

4. Το Π.δ. 109/2014/29-09-14 (ΦΕΚ Α' 176) «Οργανισμός 
του Υπουργείου Υποδομών, Μεταφορών και Δικτύων». 

5. Του Π.δ. 25/2015 (ΦΕΚ Α' 21) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών.». 

6. Την υπ’ αριθ. Υ144/30-3-2015 (Β 483) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας, Υποδομών, Ναυτιλίας και 
Τουρισμού, Χρήστο Σπίρτζη. 

7. Την υπ’ αριθ. οικ.26398/ 6-05-2015 (ΦΕΚ ΥΟΔΔ 315) 
απόφαση του Πρωθυπουργού και του Αναπληρωτή 
Υπουργού Οικονομίας, Υποδομών, Ναυτιλίας και Του¬ 
ρισμού «Διορισμός Γενικής Γραμματέως του πρώην 
Υπουργείου Υποδομών, Μεταφορών και Δικτύων». 

8. Την κοινή υπουργική απόφαση 29949/1841/28-9-2009 
(Β' 2112) κοινή υπουργική απόφαση «Προσαρμογή της 
Ελληνικής Νομοθεσίας προς τις διατάξεις της Οδη¬ 
γίας 2007/46/ΕΚ του Ευρωπαϊκού Κοινοβουλίου και 
του Συμβουλίου της 5.9.2007 για τη θέσπιση πλαι¬ 
σίου για την έγκριση των μηχανοκίνητων οχημάτων 
και των ρυμουλκουμένων τους και των συστημάτων, 
κατασκευαστικών στοιχείων και χωριστών τεχνικών 
μονάδων που προορίζονται για τα οχήματα αυτά 
(οδηγία πλαίσιο). 


9. Την υπουργική απόφαση 5299/406/2012 (Β'2840/23- 
10-2012) με τίτλο «Καθορισμός διαδικασιών και εναλλα¬ 
κτικών απαιτήσεων για την έκδοση έγκρισης ΕΚ τύπου, 
έγκρισης ΕΚ τύπου μικρών σειρών, εθνικής έγκρισης 
τύπου μικρών σειρών και μεμονωμένης έγκρισης οχη¬ 
μάτων σύμφωνα με την ΚΥΑ 29949/1841/09» 

10. Την κοινή υπουργική απόφαση Δ13ε/4800/03 (ΦΕΚ 
Β'/08/2003) «Όροι και προϋποθέσεις για τη χορήγηση 
έγκρισης τύπου Μηχανήματος Έργων και τρόπος και 
διαδικασία απογραφής, ταξινόμησης και χορήγησης 
αδείας και πινακίδων αριθμού κυκλοφορίας Μηχανή¬ 
ματος Έργων (ΜΕ).» 

11. Το Π.δ. 1161/1977 (Α' 380) Περί των μεγίστων ορίων 
διαστάσεων και βαρών των αυτοκινήτων οχημάτων, αρ¬ 
θρωτών οχημάτων, ρυμουλκουμένων υπό αυτοκινήτων 
και συρμών όπως ισχύει. 

12. Τον Κανονισμό 561/2006/ΕΚ για την εναρμόνιση ορι¬ 
σμένων κοινωνικών διατάξεων στον τομέα των οδικών 
μεταφορών και για την τροποποίηση των κανονισμών 
(ΕΟΚ) αριθ. 3821/85 και (ΕΚ) αριθ. 2135/98. 

13. Την 28366/2098/06 (Β' 441) απόφαση του Υπ. Μεταφ. 
και Επικοινωνιών όπως ισχύει. 

14. Το γεγονός ότι υπάρχει ανάγκη να καθοριστούν οι 
όροι και προϋποθέσεις για τη χορήγηση έγκρισης τύπου 
σε οχήματα Ειδικής Χρήσης - Ειδικού Σκοπού καθώς και 
η διαδικασία ταξινόμησης τους. 

15. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 
ΣΚΟΠΟΣ 

Με την παρούσα απόφαση αναφέρονται, οι όροι οι 
προϋποθέσεις για τη χορήγηση έγκρισης τύπου σε 
καινουργή, πλήρη ή ολοκληρωμένα οχήματα Ειδικής 
Χρήσης-Ειδικού Σκοπού όπως έχουν ήδη οριστεί από 
την ΚΥΑ 29949/1841/28-9-2009 (Β' 2112) και την ΥΑ 
5299/406/2012 (Β'2840/23-10-2012) όπως ισχύουν, καθώς 
και καθορίζονται οι όροι οι προϋποθέσεις για τη χορή¬ 
γηση έγκρισης ταξινόμησης σε πρωτοταξινομούμενα 
μεταχειρισμένα, μεταβιβαζόμενα και μετατρεπόμενα 
πλήρη ή ολοκληρωμένα οχήματα Ειδικής Χρήσης-Ειδι- 
κού Σκοπού όπως αυτά ορίζονται στην οδηγία πλαίσιο 
2007/46/ΕΚ, όπως κάθε φορά ισχύει. 

Αρθρο 2 

ΟΡΙΣΜΟΙ 

Για την εφαρμογή της παρούσας απόφασης οι κάτωθι 
όροι που ορίζονται στην ΚΥΑ 29949/1841/ 28-9-2009 (Β' 
2112) όπως ισχύει και έχουν την εξής έννοια: 

Α. «όχημα ειδικής χρήσης- ειδικού σκοπού (δΡν)» Οχη¬ 
μα της κατηγορίας Μ, Ν ή Ο που έχει ειδικά τεχνικά 
χαρακτηριστικά προκειμένου να εκτελεί μια λειτουργία 
που απαιτεί ειδικές ρυθμίσεις και/ή εξοπλισμό. Στην 
κατηγορία αυτή ανήκουν τα μηχανοκίνητα οχήματα, που 
κινούνται με κινητήρες που υπάγονται στα πεδία εφαρ¬ 
μογής των κανονιστικών πράξεων περί εκπομπών καυ¬ 
σαερίων, των οδηγιών που ορίζονται από την 2007/46, 
όπως κάθε φορά ισχύουν, 

Β. «έγκριση τύπου»: η διαδικασία με την οποία ένα 
κράτος μέλος πιστοποιεί ότι ένας τύπος οχήματος, 
συστήματος, κατασκευαστικού στοιχείου ή χωριστής 
τεχνικής μονάδας τηρεί τις σχετικές διοικητικές δια¬ 
τάξεις και τεχνικές απαιτήσεις, 

Γ. «ολοκληρωμένο όχημα»: όχημα το οποίο προκύπτει 
από τη διαδικασία έγκρισης τύπου πολλαπλών σταδίων 
και το οποίο πληροί τις σχετικές τεχνικές απαιτήσεις, 

Δ. «πλήρες όχημα»: όχημα το οποίο δεν χρειάζεται 
να ολοκληρωθεί ώστε να πληροί τις σχετικές τεχνικές 
απαιτήσεις της, 

Ε. «Ελεγχος στοιχείων»: είναι οι ειδικοί έλεγχοι που 
διενεργούνται σύμφωνα με την παρούσα από την Δ/νση 
Μεταφορών ή την εγκριτική αρχή κατά την διαδικασία 
έκδοσης της έγκρισης. 

Αρθρο 3 

ΑΡΜΟΔΙΕΣ ΥΠΗΡΕΣΙΕΣ 

1. Αρμόδια υπηρεσία για την έκδοση της έγκρισης τα¬ 
ξινόμησης («έγκρισης τύπου») καθώς και τις επεκτάσεις 
ή και τις αναθεωρήσεις αυτών ορίζεται η Διεύθυνση Τε¬ 
χνολογίας Οχημάτων (ΔΤΟ) του Υπουργείου Οικονομίας, 
Υποδομών Ναυτιλίας και Τουρισμού που για τις ανάγκες 
της παρούσας ονομάζεται «υπηρεσία». 

2. Αρμόδια υπηρεσία για την έκδοση άδειας κυκλοφο¬ 
ρίας μεταβιβάσεων «οχήματος ειδικής χρήσης- ειδικού 
σκοπού (δΡν)» σύμφωνα με τις ισχύουσες διατάξεις 
είναι οι Διευθύνσεις Μεταφορών της περιφέρειας που 
ταξινομεί το όχημα ο ενδιαφερόμενος ή οι Διευθύνσεις 
Τεχνικών Έργων της περιφέρειας, εφόσον το όχημα 
αυτό δεν εκτελεί μεταφορικό έργο αλλά αμιγώς τεχνικό. 

Αρθρο 4 

ΚΑΙΝΟΥΡΓΙΑ ΟΧΗΜΑΤΑ 

Οροι και Προϋποθέσεις για τη χορήγηση έγκρισης 
τύπου καινούργιων οχημάτων 
Ειδικής Χρήσης-Ειδικού Σκοπού 

Γ ια την ταξινόμηση καινούργιων οχημάτων ειδικής 
χρήσης των κατηγοριών Ν1, Ν2, Ν3, ΜΙ, Μ2, Μ3, 01, 02, 
03, 04, πρέπει αυτά υποχρεωτικά να καλύπτονται από 
έγκριση τύπου πλήρους ή ολοκληρωμένου οχήματος, 
σύμφωνα με την οδηγία 2007/46ΕΚ (ήτοι ευρωπαϊκή 
έγκριση τύπου ή εθνική έγκριση σύμφωνα με τις εθνικές 
εναλλακτικές απαιτήσεις όπως προβλέπεται με την ΥΑ 
5299/406/12). 

Τα ανωτέρω ισχύουν και για καινούργια οχήματα ει¬ 
δικής χρήσης των κατηγοριών Ν1, Ν2,Ν3, Μ2, Μ3, ΟΙ, 


02, 03, 04, που έχουν έγκριση τύπου πλήρους ή ολο¬ 
κληρωμένου οχήματος, και των οποίων το αμάξωμα 
τροποποιήθηκε πριν από την ταξινόμησή τους. 

Τα δικαιολογητικά που απαιτούνται για τη έκδοση 
«έγκρισης τύπου» και υποβάλλονται στην αρμόδια υπη¬ 
ρεσία για την έκδοση της, θα είναι ανάλογα με την 
περίπτωση αυτά που προβλέπονται στην ΥΑ 5299/406/12 
(Β'2840/23-10-2012). 

Το ειδικό τέλος έκδοσης έγκρισης ορίζεται στο άρθρο 
3 της υπουργικής απόφασης Φ23/51193/5992/07 (ΦΕΚ 
Β'/786) περί τελών έκδοσης εθνικών εγκρίσεων τύπου 
και δελτίων κοινοποίησης κοινοτικών εγκρίσεων τύπου 
των διαφόρων κατηγοριών οχημάτων ανάλογα με το 
όχημα και το είδος της εκδιδόμενης έγκρισης 

Αρθρο 5 

ΜΕΤΑΧΕΙΡΙΣΜΕΝΑ ΟΧΗΜΑΤΑ 

Οροι και Προϋποθέσεις για τη χορήγηση έγκρισης 
ταξινόμησης πρωτοταξινομούμενων μεταχειρισμένων 

ΕΕ και μεταβιβαζόμενων οχημάτων Ειδικής Χρήσης- 
Ειδικού Σκοπού 

Ο ενδιαφερόμενος ή νόμιμος εκπρόσωπος αυτού κα¬ 
ταθέτει στην αρμόδια υπηρεσία Δ/νση Τεχνολογίας 
Οχημάτων του Υπ. Υπουργείου Οικονομίας, Υποδομών 
Ναυτιλίας και Τουρισμού (ΔΤΟ) τα προβλεπόμενα με 
την παρούσα παράγραφο δικαιολογητικά. 

Τα δικαιολογητικά συντάσσονται και υπογράφονται 
από διπλωματούχο μηχανολόγο μηχανικό πανεπιστημι¬ 
ακού τομέα, ή πτυχιούχο μηχανολόγο μηχανικό τεχνο¬ 
λογικού τομέα, ή άλλης ειδικότητας διπλωματούχου ή 
πτυχιούχου μηχανικού σύμφωνα με τις οικείες διατάξεις 
που ρυθμίζουν τα επαγγελματικά δικαιώματα αυτών 
που δηλώνεται από τον ενδιαφερόμενο, κατατίθενται 
διαχωρισμένα σε υποφακέλλους σύμφωνα με την πα¬ 
ρακάτω αρίθμηση. 

1. Αίτηση ενδιαφερομένου όπου θα δηλώνεται και ο 
Μηχανικός που ανέλαβε την σύνταξη του τεχνικού υπο¬ 
μνήματος και της τεχνικής μελέτης. 

2. Αδεια κυκλοφορίας (Από χώρα ΕΕ). 

3. Αποδεικτικά εισαγωγής και κατοχής του οχήματος 
σύμφωνα με τον Κώδικα Βιβλίων και Στοιχείων. 

4. Τεχνικό υπόμνημα οχήματος: Θα περιλαμβάνει λε¬ 
πτομερή περιγραφή του οχήματος και θα είναι συντε¬ 
ταγμένο σύμφωνα με το υπόδειγμα του Παραρτήματος 1 
του άρθρου 10 της παρούσης ανάλογα με την κατηγορία 
του οχήματος. Στο τεχνικό υπόμνημα θα προστίθενται 
τα ειδικά στοιχεία που σχετίζονται με την κατηγορία 
του οχήματος. Όταν αναφέρονται μεγέθη ο Μηχανικός 
που ανέλαβε την σύνταξη του τεχνικού υπομνήματος 
θα αναφέρει και τις μέγιστες ανοχές που επιτρέπε¬ 
ται να μετρηθούν στο νέο όχημα σε ποσοστό (%). Οι 
τιμές των ανοχών δεν θα υπερβαίνουν τις τιμές που 
αναφέρονται στις διατάξεις της υπουργικής απόφασης 
32950/2626/95 (Β 1060) για τα οχήματα της κατηγορίας 
ΜΙ και υα 67546/3300/03 (Β1687) για τα οχήματα των 
υπολοίπων κατηγοριών οχημάτων. Θα συνοδεύεται από 
φωτογραφίες της εμπρόσθιας όψης και της οπίσθιας 
όψης του οχήματος από γωνία 3 /« με τον απαιτούμενο 
εξοπλισμό του εγκατεστημένο καθώς και φανό (φάρο) 
με κίτρινο αναλάμπον φως, τρίγωνο βραδυπορίας (εάν 
απαιτείται) καθώς και όπου απαιτείται οι ειδικές πι- 

νακίδες αναγνώρισης. Φωτογραφίες του χαραγμένου 
αριθμού πλαισίου και του πινακιδίου του κατασκευαστή. 

Τα τεχνικά στοιχεία του οχήματος καθώς και το τεχνι¬ 
κό υπόμνημα θα κατατίθενται και με ηλεκτρονικό αρχείο 
σύμφωνα με πρότυπα που θα δοθούν με την έκδοση 
της εγκυκλίου εφαρμογής της παρούσας. 

5. Τεχνική μελέτη, συμπεριλαμβανομένων και των 
απαιτούμενων υπολογισμών. Κάθε μελέτη της παρού¬ 
σας περίπτωσης θα συνοδεύεται και από λεπτομερή 
περιγραφή του τρόπου των διαφόρων υπολογισμών 
που γίνονται σ' αυτή, στην οποία (περιγραφή) αναφέ- 
ρονται και τα εγχειρίδια (έτος έκδοσης και σελίδα) 
από τα οποία ελήφθησαν διάφορα στοιχεία. Η ευθύ¬ 
νη για την πληρότητα των στοιχείων της μελέτης, 
όπως για την ορθότητα των υπολογισμών αντοχής, 
τον καθορισμό των επιτρεπόμενων τάσεων, των συ¬ 
ντελεστών ασφάλειας, την καταλληλότητα των εξαρ¬ 
τημάτων που επελέγησαν, την αποτελεσματικότητα 
του συστήματος πέδησης ανήκει ολοκληρωτικά στον 
μηχανικό που εκπόνησε τη μελέτη. Η μελέτη θα πε¬ 
ριέχει τα παρακάτω τμήματα σαφώς διαχωρισμένα 
μεταξύ τους: 

α) Σχέδια σε κατάλληλη κλίμακα για απεικόνιση σε 
μέγεθος Α3: 

αα) Γενικής διάταξης του οχήματος στο οποίο ση¬ 
μειώνονται οι γενικές διαστάσεις αυτού, οι διαστάσεις 
ελαστικών κ,λπ. 

αβ) Απεικονίσεις του οχήματος σε πλάγια όψη και 
αναγκαίες τομές, αναλυτική περιγραφή των τομών του 
αμαξώματος - πλαισίου και των τμημάτων που αφαιρού- 
νται και εκείνων που προστίθενται, απεικόνιση όλων των 
συνδέσεων του αμαξώματος (συγκολλήσεις, κοχλιώσεις, 
κλπ), στο σχέδιο θα φαίνονται αναλυτικά οι συνδέσεις 
πλαισίου με το αμάξωμα, οι αναρτήσεις των τροχών ή 
αξόνων, οι σχέσεις των διαφόρων μοχλοβραχιόνων(εάν 
υπάρχουν), η στήριξη των τροχών ή αξόνων καθώς και 
οι διαστάσεις των στοιχείων για υπολογισμό. 

β) Μελέτη αντοχής του πλαισίου του οχήματος σε 
στατική καταπόνηση. 

Στατικά φορτία είναι τα φορτία που προκαλούνται 
από τον εγκατεστημένο ειδικό εξοπλισμό επί του οχή¬ 
ματος σε ανεπτυγμένη διάταξη λειτουργίας. Είναι τα 
μοναδικά φορτία που επιδρούν στο όχημα εν στάσει. 
Τα φορτία αναλύονται και απεικονίζονται στο σχέδιο 
διαγραμμάτων που συνοδεύει τη μελέτη, στις θέσεις 
στις οποίες κάθε ένα απ’ αυτά επενεργεί. 

Υπολογίζονται οι ροπές κάμψης και οι τέμνουσες 
δυνάμεις στις διάφορες θέσεις του πλαισίου και χα- 
ράσσονται τα αντίστοιχα διαγράμματα με κατάλληλη 
κλίμακα, κάτω από σχεδιαγράμματα των οχημάτων σε 
πλαγία όψη. Ο υπολογισμός των αναπτυσσομένων τά¬ 
σεων είναι απαραίτητο να γίνει τουλάχιστον στις θέσεις 
των στηριγμάτων του συστήματος αναρτήσεως, στην 
θέση της μεγίστης ροπής κάμψεως, αλλά και σε όλα 
τα σημεία εκείνα που δέχονται ιδιαίτερες φορτίσεις 
ανάλογα με τη φύση του νέου οχήματος όπως στην 
θέση του πείρου ζεύξεως (για τα ημιρυμουλκούμενα) 
και των εγκαρσίων γεφυρών στηρίξεως του ένσφαιρου 
τριβέως διευθύνσεως (μύλου) (για τα ρυμουλκούμενα) 
ως επίσης και στις θέσεις μεταβολής της διατομής και 
μάλιστα στα ασθενέστερα σημεία. 


Για λόγους ασφαλείας, λαμβανομένου υπόψη ότι το 
πλαίσιο υπόκειται και σε δυναμικές καταπονήσεις κατά 
την κυκλοφορία του οχήματος, λαμβάνεται πρόσθετος 
συντελεστής ασφαλείας έναντι της επιτρεπομένης τά- 
σεως κάμψεως και διατμήσεως για το υλικό κατασκευής 
του, ν=1,5. 

Σε κάθε περίπτωση το πλαίσιο - αμάξωμα του οχή¬ 
ματος θα πρέπει να μπορεί με ασφάλεια να παραλάβει 
τόσο τα στατικά φορτία όσο και τα δυναμικά φορτία. 

γ. Υπολογισμός της ακτίνας του ελάχιστου κύκλου 
στροφής. (Για τα οχήματα που απαιτείται) 

δ. Λοιπή τεκμηρίωση που προκύπτει από την εφαρμο¬ 
γή κοινοτικού ή διεθνές δικαίου κατά περίπτωση ανάλο¬ 
γα με το όχημα (πχ δήλωση ΟΕ (2006/42 σχετικά με τα 
μηχανήματα), τεκμηρίωση σύμφωνα με την 97/68 περί 
εκπομπής αερίων και σωματιδιακών ρύπων προερχό¬ 
μενων από κινητήρες εσωτερικής καύσης που τοποθε¬ 
τούνται σε μη οδικά κινητά μηχανήματα, πιστοποιητικά 
καταλληλόλητας ανυψωτικών μηχανισμών, τεκμηρίωση 
σύμφωνα με την 2000/14 σχετικά με την εκπομπή θο¬ 
ρύβου στο περιβάλλον από εξοπλισμό προς χρήση σε 
εξωτερικούς χώρους). 

6. Αποτυπώματα του χαραγμένου στο πλαίσιο του 
αριθμού πλαισίου του οδικού οχήματος και του ειδικού 
εξοπλισμού του. 

7. Υπεύθυνη δήλωση του Ν. 1599/1986 του Μηχανικού 
που δηλώθηκε από τον ενδιαφερόμενο ή τον νόμιμο 
εκπρόσωπο του, όπου θα δηλώνεται ότι κατέγραψε τα 
στοιχεία του οχήματος, ότι σύμφωνα με τις οικείες δια¬ 
τάξεις που ρυθμίζουν τα επαγγελματικά δικαιώματα συ¬ 
νέταξε την τεχνική μελέτη καθώς και ότι συγκέντρωσε 
όλα τα απαραίτητα δικαιολογητικά, δεν παραβιάζονται 
οι διατάξεις του ΚΟΚ και ότι το όχημα είναι ασφαλές 
για κυκλοφορία. 

8. Ζυγολόγια του κάθε άξονα αλλά και του συνόλου 
του οχήματος με τον εξοπλισμό του οχήματος εγκα¬ 
τεστημένο. 

9. Ο ενδιαφερόμενος καταθέτει οποιοδήποτε άλλο 
επιπλέον δικαιολογητικά απαιτείται κατά την κρίση της 
υπηρεσίας που ενδεχόμενα απαιτείται από την φύση 
της ειδικής χρήσης ή της ιδιαιτερότητας του οχήματος. 

10. Αποδεικτικό στοιχείο ότι καταβλήθηκε ειδικό τέ¬ 
λος έκδοσης έγκρισης όπως ορίζεται στο άρθρο 3 της 
υπουργικής απόφασης Φ23/51193/5992/07 (ΦΕΚ Β'786) 
περί τελών έκδοσης εθνικών εγκρίσεων τύπου και δελ¬ 
τίων κοινοποίησης κοινοτικών εγκρίσεων τύπου των 
διαφόρων κατηγοριών οχημάτων ανάλογα με το όχημα 
και το είδος της εκδιδόμενης έγκρισης. 

Οι παραπάνω απαιτήσεις που αφορούν την τεχνική 
μελέτη και το τεχνικό υπόμνημα του οχήματος συμπλη¬ 
ρώνονται ή τροποποιούνται από την ΔΤΟ, αναρτώνται 
στην ιστοσελίδα του Υπουργείου Οικονομίας, Υποδο¬ 
μών, Ναυτιλίας και Τουρισμού και κοινοποιούνται σε 
όλες τις σχετικές υπηρεσίες. 

Η εγκριτική αρχή μετά τον έλεγχο όλου του φακέλου 
και εφόσον ικανοποιούνται οι απαιτήσεις της παρούσης, 
διαβιβάζει εντολή ελέγχου στην Δ/νση Μεταφορών που 
αιτείται ο ενδιαφερόμενος, για την εξακρίβωση των 
στοιχείων του οχήματος. Υποδείγματα για όλες τις κα¬ 
τηγορίες οχημάτων της εντολής ελέγχου, θα δοθούν με 
την έκδοση της εγκυκλίου εφαρμογής της παρούσης. 

Υπόδειγμα εντολής ελέγχου κατηγορίας ΜΙ, παρατί¬ 
θεται στο Παράρτημα 2 του άρθρου 10 της παρούσης. 

Σε περίπτωση απόρριψης του αιτήματος, η Διεύθυνση 
Τεχνολογίας Οχημάτων θα γνωστοποιεί εγγράφως τους 
λόγους απόρριψης στον ενδιαφερόμενο. 

Έλεγχος στοιχείων από Δ/νση Μεταφορών-Έκδοση 
Πρακτικού Ελέγχου (Αυτοψία) 

Η Δ/νση Μεταφορών, κατόπιν αιτήσεως και κατα¬ 
βολής του τέλους διενέργειας ειδικού τεχνικού ελέγ¬ 
χου, όπως ορίζεται στην παρ 5 του άρθρου 2 της 
υπουργικής απόφασης Φ23/51193/5992/07 (ΦΕΚ Β'786) 
από τον ενδιαφερόμενο, ελέγχει την πληρότητα των 
δικαιολογητικών, την επάρκεια των προτεινόμενων 
ελέγχων και στη συνέχεια ενημερώνει εγκαίρως τον 
ενδιαφερόμενο και την αρμόδια εγκριτική αρχή για 
τον προγραμματισμό της διενέργειας του ελέγχου. Η 
αρμόδια εγκριτική αρχή διατηρεί το δικαίωμα όπου 
κρίνει σκόπιμο, να παρίσταται κατά την διενέργεια 
ελέγχου ή να διενεργεί τον έλεγχο. 

Ο έλεγχος της Δ/νσης Μεταφορών διενεργείται από 
διπλωματούχο μηχανολόγο μηχανικό πανεπιστημιακού 
τομέα, ή πτυχιούχο μηχανολόγο μηχανικό τεχνολογικού 
τομέα, ή άλλης ειδικότητας διπλωματούχου ή πτυχιού- 
χου μηχανικού σύμφωνα με τις οικείες διατάξεις που 
ρυθμίζουν τα επαγγελματικά δικαιώματα και αποτελού¬ 
νται από δύο διακριτά στάδια. 

α. Έλεγχος σύμφωνα με τα στοιχεία ελέγχου και τα 
κριτήρια καταλληλότητας που εφαρμόζονται στον πε¬ 
ριοδικό τεχνικό έλεγχο της κατηγορίας του οχήματος. 
Όπου κάποιος έλεγχος δεν είναι εφικτός, η Δ/νση Με¬ 
ταφορών ή η υπηρεσία Τεχνικού ελέγχου (ΚΤΕΟ) θα 
πρέπει να το τεκμηριώνει. Για τον έλεγχο αυτό απαι¬ 
τείται καταβολή του αντίστοιχου τέλους διενέργειας 
περιοδικού τεχνικού ελέγχου. 

β.Έλεγχοι σύμφωνα με την εντολή ελέγχου της υπη¬ 
ρεσίας. Δείγμα της εντολής ελέγχου θα δοθεί με την 
έκδοση της εγκυκλίου εφαρμογής της παρούσας 
Μετά τον έλεγχο η Δ/νση Μεταφορών εκδίδει πρα¬ 
κτικό ελέγχου (αυτοψία) εις τριπλούν, που υπογράφεται 
από τον διενεργήσαντα τον έλεγχο και τον προϊστάμενο 
του ΚΤΕΟ εφόσον: 

α. Κατά τον προαναφερόμενο έλεγχο σύμφωνα με τα 
κριτήρια του περιοδικού τεχνικού ελέγχου δεν διαπι¬ 
στώθηκαν ελλείψεις. 

β. Κατά τον έλεγχο σύμφωνα με την εντολή ελέγχου 
δεν υπάρχουν ουσιώδεις παρατηρήσεις. Ως ουσιώδης 
παρατήρηση λαμβάνεται οποιοδήποτε «ΟΧΙ» σημειωθεί 
στον πίνακα ελέγχου, παραβίαση των άρθρων του ΚΟΚ 
ή λοιπών ισχυουσών διατάξεων. 

Ένα αντίγραφο παραδίδεται στον ενδιαφερόμενο, ένα 
διαβιβάζεται στην υπηρεσία με αντίγραφο των παρα¬ 
πάνω δικαιολογητικών και το τρίτο παραμένει στην Δ/ 
νση Μεταφορών. 

Στην περίπτωση που δεν πληρούνται οι παραπάνω 
προϋποθέσεις δεν εκδίδεται πρακτικό ελέγχου και ενη¬ 
μερώνεται εγγράφως ο ενδιαφερόμενος και η υπηρεσία. 

Η εγκριτική αρχή μετά την παραλαβή του πρακτικό 
ελέγχου από την Δ/νση Μεταφορών, εκδίδει την έγκριση 
τύπου κοινοποιώντας την στην αρμόδια Δ/νση Μετα¬ 
φορών και στην αρμόδια Δ/νση Τεχνικών Έργων της 
περιφέρειας (εάν απαιτείται). 


Άρθρο 6 
ΜΕΤΑΤΡΟΠΕΣ 

Όροι και Προϋποθέσεις για τη χορήγηση έγκρισης 
τύπου οχημάτων Ειδικής Χρήσης-Ειδικού Σκοπού από 
μετατροπή 

1. Για τη χορήγηση έγκρισης ταξινόμησης οχημάτων 
Ειδικής Χρήσης-Ειδικού Σκοπού από μετατροπή απαι¬ 
τούνται πέραν των δικαιολογητικών του άρθρου 5 και 
τα εξής: 

Α. Τεκμηρίωση ότι πληρούνται οι διατάξεις του αρ 3 
της υπουργικής απόφασης 12641/1368 (ΦΕΚ Β' 797/2011) 
που αφορούν τις απαιτήσεις του φορέα που εκτελεί 
την μετατροπή. 

Β. Κατάθεση πίνακα «ενοτήτων» και «εξαρτημάτων» 
που χρησιμοποιούνται για την μετατροπή, σύμφωνα 
με την παρ 1.3 του αρ 3 της υπουργικής απόφασης 
12641/1368 (ΦΕΚ Β' 797/2011). 

Γ. Μελέτη για τον υπολογισμό των συνδέσεων του 
παλαιού αμαξώματος με το νέο: (συγκολλήσεις, κοχλιώ¬ 
σεις, κ,λπ.). Οι συγκολλήσεις γίνονται σύμφωνα με τους 
υπολογισμούς και με τη μέθοδο εκείνη με την οποία 
έχει πιστοποιηθεί ο φορέας. Εφόσον απαιτείται άλλη 
μέθοδος θα πρέπει να πιστοποιηθεί ο φορέας και ως 
προς την απαιτούμενη μέθοδο. 

Δ. Τεκμηρίωση που προκύπτει ότι το νέο όχημα, έχει 
τουλάχιστον ίση αντοχή στις καταπονήσεις που δέχεται 
με το παλαιό όχημα χωρίς μετατροπή. 

Ε. Τεκμηρίωση ότι τα γεωμετρικά χαρακτηριστικά του 
νέου οχήματος από την μετατροπή διαφοροποιούνται 
από αυτά του οχήματος. 

ΣΤ. Αποδεικτικό καταβολής του τέλους διενέργειας 
ειδικού τεχνικού ελέγχου όπως ορίζεται στο εδάφιο α 
στην παράγραφο 1 του άρθρου 2 (Αλλοι έλεγχοι) της 
υπουργικής απόφασης Φ23/51193/5992/07 (ΦΕΚ Β'786) 
όπως ισχύει. Το σύνολο των ειδικών ελέγχων μετα¬ 
τροπής όλων των φάσεων (σταδίων) της μετατροπής, 
καλύπτεται από την καταβολή αυτού του τέλους. 

2. Μετά τον έλεγχο όλου του φακέλου, και εφόσον 
ικανοποιούνται οι απαιτήσεις της παρούσης, διαβιβάζει 
εντολή ελέγχου στην Δ/νση Μεταφορών που αιτείται 
ο ενδιαφερόμενος, για την εξακρίβωση των στοιχείων 
του οχήματος. Σε περίπτωση απόρριψης του αιτήματος, 
η Διεύθυνση Τεχνολογίας Οχημάτων θα γνωστοποιεί 
τους λόγους για την απόρριψη. 

3. Έλεγχος στοιχείων από Δ/νση Μεταφορών-Έκδοση 
Πρακτικού Ελέγχου (Αυτοψία) ακολουθείται διαδικασία 
όμοια με την παράγραφο που αφορά των έλεγχο των 
στοιχείων του άρθρου 5. 

Άρθρο 7 
ΤΑΞΙΝΟΜΗΣΗ 

Α. Διαδικασία ταξινόμησης οχημάτων Ειδικής Χρήσης- 
Ειδικού Σκοπού 

1. Μετά την έκδοση της «έγκρισης τύπου» το όχημα τα¬ 
ξινομείται με τους όρους της έγκρισης (εάν υπάρχουν), 
σύμφωνα με τις ισχύουσες διατάξεις κατάταξής τους. 

2. Αναφορικά με οχήματα ειδικής χρήσης- ειδικού 
σκοπού που πριν την ισχύ της παρούσας ταξινομούντο 
(χορήγηση άδειας και πινακίδας κυκλοφορίας, απογρα- 
φικό κ.λπ.) στην Διεύθυνση ΤεχνικώνΈργων της περιφέ- 

ρειας ακολουθούν την διαδικασία ταξινόμησης σύμφωνα 
με το κεφάλαιο Γ της κοινής υπουργικής απόφασης 
Δ13ε/4800/03 ΦΕΚ Β708/2003. 

3. Οχήματα ειδικής χρήσης- ειδικού σκοπού που πριν 
την ισχύ της παρούσας ταξινομούντο (χορήγηση άδειας 
και πινακίδας κυκλοφορίας κ.λπ.) στην Διεύθυνση Με¬ 
ταφορών της περιφέρειας ακολουθούν την ισχύουσα 
κατά περίπτωση διαδικασία ταξινόμησης. 

4. Οι απαιτήσεις που αφορούν την ταξινόμηση του 
οχήματος συμπληρώνονται ή τροποποιούνται από την 
ΔΤΟ, αναρτώνται στην ιστοσελίδα του Υπουργείου 
Οικονομίας, Υποδομών, Ναυτιλίας και Τουρισμού και 
κοινοποιούνται σε όλες τις σχετικές υπηρεσίες. 

5. Σε περίπτωση διαφωνίας του ενδιαφερομένου με τα 
αποτελέσματα του πρακτικού ελέγχου (αυτοψία) μπορεί 
με αίτηση του προς την Δ/νση Τεχνολογίας Οχημάτων 
του Υπουργείου Οικονομίας, Υποδομών Ναυτιλίας και 
Τουρισμού (ΔΤΟ) να ζητήσει τον έλεγχο του οχήματος 
από Ειδική Επιτροπή Ελέγχου, η οποία ορίζεται από τον 
Διευθυντή της ΔΤΟ. Εάν ο Διευθυντής της ΔΤΟ μετά 
την εξέταση της αίτησης αποφασίσει τον επανέλεγχο 
του οχήματος ορίζει επιτροπή και τον τόπο και χρόνο 
επανελέγχου. 

Β. Μητρώο Μηχανικών 

1. Δημιουργείται στην ΔΤΟ Μητρώο Μηχανικών. Το 
Μητρώο του παρόντος διακρίνεται σε δύο υπομητρώα: 

Α) σε Μητρώο Διπλωματούχων Μηχανικών Πανε¬ 
πιστημιακής Εκπαίδευσης για την υποβολή τεχνικών 
μελετών και τεχνικών υπομνημάτων με σκοπό την συ¬ 
μπλήρωση φακέλων για την έκδοση πιστοποιητικών, 
εγκρίσεων τύπου ή όποιας άλλης πράξης απαιτείται 
κατά νόμο, σύμφωνα με τις διατάξεις που ρυθμίζουν 
τα οικεία επαγγελματικά δικαιώματα. 

Για την εγγραφή στο Μητρώο του παρόντος εδαφίου 
απαιτείται η υποβολή: 

α. Αίτησης ενδιαφερομένου προς την ΔΤΟ, 


β. Διπλώματος μηχανολόγου μηχανικού πανεπιστη¬ 
μιακής εκπαίδευσης ή διπλώματος μηχανικού άλλης 
ειδικότητας πανεπιστημιακής εκπαίδευσης νομίμως 
επικυρωμένου, 

γ. Δείγματος υπογραφής και σφραγίδας, 
δ. Βεβαίωσης γνησίου της υπογραφής, 
ε. Βεβαίωσης ΤΕΕ ως προς την εγγραφή και ισχύ της 
άδειας εξασκήσεως επαγγέλματος του. 

Β) σε Μητρώο Πτυχιούχων Μηχανικών Τεχνολογικής 
Εκπαίδευσης για την υποβολή εκτιμήσεων και πραγμα¬ 
τογνωμοσύνης ζημιών, υπολογισμού κυβισμού κινητήρων 
και μετατροπών οδικών οχημάτων και των συναφών 
δραστηριοτήτων σύμφωνα με τις διατάξεις που ορίζουν 
τα οικεία επαγγελματικά δικαιώματα. 

Για την εγγραφή στο Μητρώο του παρόντος εδαφίου 
απαιτείται η υποβολή: 
α. Αίτησης ενδιαφερομένου προς την ΔΤΟ, 
β. Πτυχίου μηχανολόγου μηχανικού τεχνολογικής 
εκπαίδευσης ή πτυχίου μηχανικού άλλης ειδικότητας 
τεχνολογικής εκπαίδευσης νομίμως επικυρωμένου, 
γ. Δείγματος υπογραφής και σφραγίδας, 
δ. Βεβαίωσης γνησίου της υπογραφής, 
ε. Βεβαίωσης ΕΕΤΕΜ ως προς την εγγραφή και ισχύ 
της άδειας εξασκήσεως επαγγέλματος του. 

2. Το Μητρώο και κάθε επικαιροποίησή του θα αναρ- 
τάται στον ιστοχώρο του Υπουργείου. 

3. Από την έναρξη ισχύος της παρούσας τεχνικές με¬ 
λέτες, τεχνικά υπομνήματα με σκοπό την συμπλήρωση 
φακέλων για την έκδοση πιστοποιητικών, εγκρίσεων 
τύπου ή όποιας άλλης πράξης απαιτείται απ'την νο¬ 
μοθεσία, εκτιμήσεις και πορίσματα πραγματογνωμο¬ 
συνών που εμπίπτουν στο αντικείμενο του παρόντος 
κατατίθενται μόνο από Μηχανικούς εγγεγραμμένους 
στο Μητρώο. 

Αρθρο 8 

Ενσωματώνονται τα Παραρτήματα 1 έως και 2 και 
αποτελούν αναπόσπαστο μέρος της παρούσης. 

ΠΑΡΑΡΤΗΜΑ 1 

ΤΕΧΝΙΚΟ ΥΠΟΜΝΗΜΑ ΟΧΗΜΑΤΟΣ 


ΟΧΗΜΑ 

1. Εργοστάσιο κατασκευής. 

2. Τύπος οχήματος. 

3. Χαρακτηριστικά διακριτικά του τύπου του πλαισίου. 

4. Θέση χάραξης των χαρακτηριστικών του τύπου και του αριθμού του πλαισίου... 

5. Κατηγορία οδηγήσης. 

6. Θέση και τρόπος στερέωσης του πινακιδίου του οχήματος. 

7. Θέση και τρόπος στερέωσης του πινακιδίου του εξοπλισμού. 

8. Επιτρεπόμενο φορτίο: α) 1ου άξονα.... 
β) 2ου άξονα.... 

γ) 3ου άξονα.... 
δ) 4ου άξονα... 
ε) Ολικό οχήματος... 
στ) Ολικό συρμού.. 

9. Απόβαρο πλαισίου μετά κουβουκλίου, καυσίμων, λιπαντικών, ελαστικών επισώτρων και εφεδρικού 
τροχού: 

10. Μέγιστες διαστάσεις οχήματος: 
α) Εμπρόσθιος πρόβολος 

β) Οπίσθιος πρόβολος 

γ) Απόσταση αξόνων X 1,2.χ 2,3.χ 3,4. 

11. Κινητήρας: Εργοστάσιο κατασκευής τύπος. 

ισχύς κατά ϋΙΝ 70020. 

ροπή κατά ϋΙΝ 70020. 

αριθμός κυλίνδρων. 

διάμετρος κυλίνδρων. 

διαδρομή εμβόλου. 

κυβισμός κινητήρα. 

Φορολογήσιμη ισχύς. 

12. Σύστημα πέδησης (υδραυλικό, υδραυλικό με υποπίεση, υδραυλικό- πεπιεσμένο αέρα, με πεπιεσμένο 

αέρα). 

Ύπαρξη ΑΒ3/ΕΒ3. 

13. Συνολικός όγκος φυσουνών σε λίτρα 

14. Συνολικός όγκος αεροφυλακίων σε λίτρα 

15. Σχέση όγκου αεροφυλακίων προς φυσουνών 

16. Διαστάσεις ελαστικών επισώτρων. 

17. Μεγίστη καταπονούσα τάση: 
α) σε κάμψη.. 

β) σε διάτμηση.. 

18. Τάση διαρροής υλικού: 
α) σε κάμψη.... 

β) σε διάτμηση... 

19. Ο συντελεστής ασφαλείας έναντι του ορίου διαρροής είναι μεγαλύτερος του 1,5 τόσο για τη διάτμηση 
όσο και για την κάμψη. 

Ο υπεύθυνα δηλών. 


ΠΑΡΑΤΗΡΗΣΗ: 

ΣΥΜΠΛΗΡΩΝΟΝΤΑΙ ΜΟΝΟ ΤΑ ΠΕΔΙΑ ΠΟΥ ΙΣΧΥΟΥΝ ΓΙΑ ΤΟ ΟΧΗΜΑ. 

Προστίθενται ειδικά στοιχεία που σχετίζονται με την κατηγορία του οχήματος ή το είδος της μετατροπής. 

ΠΑΡΑΡΤΗΜΑ 2 

Ειδικοί έλεγχοι έγκρισης ταξινόμησης / μετατροπής 

Προτεινόμενοι ειδικοί έλεγχοι έγκρισης τύπου πλήρους/διασκευασμένου επιβατηγού οχήματος 

Έλεγχος γεωμετρικών διαστάσεων /μεγεθών οχήματος 

Με βάση τα σχέδιο αυτής από το ΥΜΕ ελέγχεται το μεταξόνιο, ο εμπρόσθιος πρόβολος, ο οπίσθιος 
πρόβολος, το ύψος και το πλάτος του οχήματος *, ** 

2 Έλεγχος σημείων αναγνώρισης και πινακιδίων κατασκευαστή / διασκευαστή 
Ελέγχονται 

• Η ύπαρξη του αρχικού αριθμού πλαισίου 

• Οι αριθμοί αναγνώρισης που χαράχθηκαν από τον φορέα σύμφωνα με το πρακτικό χάραξης 
του άρθρου 5 παρ. 1. 

• Η τοποθέτηση πινακιδίων αναγνώρισης του φορέα 

* 

3. Έλεγχος στοιχείων σύνδεσης αμαξώματος με τον εξοπλισμό 

Να ελέγχεται η συμφωνία του τρόπου σύνδεσης παλαιού αμαξώματος με νέο, βάση της έγκρισης 
(κοχλιοσύνδέσεις, διάμετροι κοχλιών ποιότητα κοχλιών διατομές υλικών που χρησιμοποιήθηκαν σαν 
ενισχυτικά κλπ). Εάν αυτά δεν είναι ορατά μετά την ολοκλήρωση του οχήματος τότε το όχημα θα 
προσκομίζεται σε δύο στάδια στην αρμόδια αρχή. Σε πρώτη φάση όταν τοποθετούνται τα ενισχυτικά για 

να γίνει η ταυτοποίηση των γεωμετρικών στοιχείων και σε τελική φάση αφού ολοκληρωθεί το όχημα 
* 

4. Έλεγχος συγκολλήσεων διαφόρων τμημάτων 

Εφόσον κατά την διαδικασία διασκευής του οχήματος απαιτηθεί να γίνει τομή του αρχικού αμαξώματος 
και μείωση ή αύξηση του μεταξονίου κατά τον έλεγχο θα πρέπει να ελεγχθούν τα σημεία των 

συγκολλήσεων ότι έχουν γίνει με τον τρόπο που αναφέρονται στα σχέδια 
* 

5. Έλεγχος εξωτερικών ενδείξεων οχήματος 

Το όχημα πρέπει να φέρει εξωτερικά όλες τις σημάνσεις που προβλέπονται από τον ΚΟΚ και 

απεικονίζονται στα σχέδια 
* 

6 Έλεγχος εσωτερικών χειριστηρίων Όλα οι μηχανισμοί και τα χειριστήρια ελέγχου (διακόπτες, 
χειριστήρια φλας χειριστήρια φώτων, κλπ )πρέπει να βρίσκονται σε άριστη κατάσταση και να εκτελούν 
με ακρίβεια την εργασία που έχουν σχεδιασθεί να επιτελούν 
* 

7. Υαλοπίνακες Πρέπει να φέρουν την απαιτούμενη σήμανση ε όπως αυτή αναφέρεται στους 

αντίστοιχους πίνακες 
* 

8 Καθρέπτες Να ελέγχεται η ύπαρξη και η κατάστασή τους 
* 

9. Ζώνες ασφαλείας Να επιβεβαιώνεται η θέση άρθρωσή τους βάση των σχεδίων και να φέρουν την 

απαιτούμενη σήμανση ε 
* 

10 Εδραση καθισμάτων Να επιβεβαιώνεται ο τρόπος που αναφέρεται στα σχέδια 
* 

11 Έλεγχος ελαστικών Να είναι των διαστάσεων / τύπου που αναφέρονται στα σχέδια 

12 Οξειδώσεις Στο όχημα δεν θα πρέπει να υπάρχει καμία οξείδωση 

* Ο φορέας θα αναφέρει αναλυτικά τα μεγέθη εκείνα που ελέγχονται καθώς και τις επιτρεπόμενες ανοχές 
(από-έως) ή στα μη αριθμητικά μεγέθη ακριβή περιγραφή ή αναφορά στο δικαιολογητικό. 

** Ελέγχονται τα γεωμετρικά χαρακτηριστικά (Οπτηύετ ΟπεΙετ κλπ) από το μηχανογραφημένο δελτίο 
ευθυγράμμισης. 

Ο πίνακας διαφοροποιείται ανάλογα με την κατηγορία του οχήματος ή το είδος της μετατροπής 


ΜΗΧΑΝΗΜΑ 

ΟΧΗΜΑ 

1. Εργοστάσιο Κατασκ. 


2. Εργοστασιακός Τύπος 


3. Έτος Κατασκευής 


4. Αριθ. Πλαισίου 


5. Εργοστ. Κατ. Κινητήρα 


6. Τύπος Κινητήρα 


7. Αριθ. Κινητήρα 


8. Ισχύς Κινητ.(ΗΡ κατά ϋΙΝ ) 


9. Καύσιμο Κινητήρα 


10.Σύστημα Πορείας 

11 .Αριθμός Αξόνων 

12.Αριθμός Εμπροσ. Τροχών, Διαστάσεις 

13.Αριθμός Οπισθ. Τροχών, Διαστάσεις 

14.Βάρος Λειτουργίας 

15.Διαστάσεις σε θέση Πορείας: Μ=.τη, Π=.ηι, Υ=.ηι 

16.Συσσωρευτές: αριθμός., Τάση.V, Χωρητικότητα.Αύ 

Συμπληρωματικά στοιχεία του Οχήματος Ειδ. Χρήσης (αιτούνται κατά την κρίση της Υπηρεσίας) 

Α. 

Β. 

Γ. 

Δ. 
































12374 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 9 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαΐου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιι1ίρ://νννννν.βί.9Γ - β-παϊΙ: ννβόπΐ33ίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1631806150012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































